দীপাবলিতে বাজি ফাটানোয় রাশ কর্ণাটকে, সময়সীমা নির্ধারণ রাজ্য সরকারের

ওয়েব ডেস্ক: দীপাবলির (Diwali 2025) সময় বায়ুদূষণ ও শব্দদূষণ নিয়ন্ত্রণে এবার কড়া পদক্ষেপ নিল কর্ণাটক (Karnataka) সরকার। রাজ্যজুড়ে বাজি ফাটানোর উপর রাশ টানতে নতুন নির্দেশিকা জারি করা হয়েছে (Karnataka faces a cracker-bursting frenzy on Diwali)।

সরকারের পক্ষ থেকে জানানো হয়েছে, দীপাবলির দিনে শুধুমাত্র সবুজ বাজি (Green Firecrackers) পোড়ানোর অনুমতি থাকবে এবং সেটিও রাত ৮টা থেকে ১০টা পর্যন্ত সময়ের মধ্যে। এই সময়সীমার বাইরে কোনও ধরনের বাজি পোড়ানো সম্পূর্ণ নিষিদ্ধ।

আরও পড়ুন: মেয়েদের গোপন ভিডিও রেকর্ড! পুলিশের জালে ৩ ABVP সদস্য

কর্ণাটক দূষণ নিয়ন্ত্রণ পর্ষদ (KSPCB) জানিয়েছে, সবুজ বাজি ছাড়া অন্য কোনও বাজি বিক্রি বা মজুত রাখলে কড়া ব্যবস্থা নেওয়া হবে। বেঙ্গালুরু-সহ রাজ্যের অন্যান্য শহরে বিশেষ নজরদারি চালানোর নির্দেশ দেওয়া হয়েছে। রাজ্যের পরিবেশমন্ত্রী জানিয়েছেন, “উৎসবের আনন্দ বজায় রেখে পরিবেশের ভারসাম্য রক্ষা করতে এই পদক্ষেপ নেওয়া হয়েছে। আইন অমান্য করলে জরিমানা এবং আইনি ব্যবস্থা নেওয়া হবে।”

উল্লেখ্য, গত বছরও দীপাবলির সময় কর্ণাটক হাইকোর্ট রাজ্য সরকারকে দূষণ নিয়ন্ত্রণে কঠোর হতে নির্দেশ দিয়েছিল। এবারও সেই নির্দেশের আলোকে আগেভাগেই কড়া নজরদারিতে নামল সরকার।